als_Latn dik_Latn ron_Latn
Temat Kryesore
- Eduart Lukas: Ai i maskon veprimet e tij si legale dhe i shoqëron me propagandë agresive dhe jo të vërtetë
- Geri Kasparov: Armiqtë e presidentit Putin janë shpesh viktima
Kritiku i Kremlinit, Boris Nemcov, i cili u vra më 27 shkurt në qendër të Moskës, thuhet se ka qenë duke punuar për një raport që do të nxirrte në pah praninë e trupave ruse në Ukrainë. Aleatët e tij kanë akuzuar Kremlinin për përfshirje, por Presidenti i Rusisë, Vladimir Putin, ka thënë se vrasja është “e neveritshme” dhe është zotuar se do të gjejë autorët e saj, transmeton 'Radio Evropa e Lirë'.
“Regjimi i Putinit përdor forcën kundër kundërshtarëve, duke i vrarë, rrahur apo rrëmbyer si individë dhe duke i pushtuar si shtete. Ai i maskon veprimet e tij si legale dhe i shoqëron me propagandë agresive dhe jo të vërtetë”, thotë Eduard Lukas, njohës i çështjeve ruse, në një artikull për gazetën “Sunday Times”.
Lucas, mik i Nemcovit, thotë se ky i fundit ka bërë përpjekje të kota të ndalojë autoritarizmin që ka sjellë Putinin dhe miqtë e tij të ish-KGB-së në pushtet. “Ndryshe nga disa liberalë të tjerë rusë, Nemcov e ka njohur Putinin nga fillimi. Ai nuk e ka pëlqyer prapavijën e liderit të ri si oficer i papenduar i KGB-së”, thotë Lucas.
Pasi regjimi i Putinit ka shtrënguar kontrollin mbi sistemin zgjedhor, Nemcov dhe liberalët e tjera janë përjashtuar nga politika; ata u janë kthyer protestave dhe hetimeve të korrupsionit dhe paaftësisë, shton Lucas. Por, sipas tij, Nemcov, për të gjithë trimëritë e tij, ka qenë një yll në shuarje.
"Makina e propagandës shtetërore ka demonizuar opozitën, e ka barazuar me kaos. Në këtë botë paranoike dhe histerike, lidhjet e politikanëve liberalë me Perëndimin janë të barasvlefshme me tradhti", thotë Lucas. Ai shton se Nemcov nuk është penduar për këto lidhje dhe ka qenë i hapur në dënimin e luftës në Ukrainë dhe aneksimin e Krimesë. Këto kauza në Rusi portretizohen si kryqëzata kundër padrejtësisë historike, fashizmit të rilindur dhe ndërhyrjes së Perëndimit, kujton Lucas.
Shtetet e Bashkuara kanë bërë thirrje për “hetime të plota, transparente dhe të vërteta” të vrasjes së Nemcovit. Por, një tjetër mik i tij, Geri Kasparov, i cili udhëheq Fondin për të Drejtat Humanitare, thotë se “mund të mos merret vesh kurrë se kush e ka vrarë Boris Nemcovin". Në një shkrim për gazetën “Wall Street Journal”, Kasparov thotë se “sa më parë që të zhduket Vladimir Putini, aq më të mira janë shanset që kaosi dhe dhuna që kanë frikësuar Borisin, të shmangen”.
Sipas Kasparovit, Nemcov ka qenë luftëtar i palodhshëm dhe njëri nga kritikët më të aftë të Qeverisë së Putinit; ai nuk ka qenë i kualifikuar për të punuar në regjimin e tij; ai ka pasur parime dhe nuk ka mundur ta shohë Rusinë duke rrëshqitur në thellësi totalitare. Kasparov thotë se disa orë pas vdekjes së Borisit, është raportuar se policia ka bastisur shtëpinë e tij dhe se ka konfiskuar letra dhe kompjuterë. “Armiqtë e presidentit Putin janë shpesh viktima dhe viktimat e tij janë shpesh të dyshuar”, thotë Kasparov.
Pyetja ‘a ka dhënë urdhër Putini’ mbetet aq e zëshme sot, njësoj si edhe kur është vrarë gazetarja Anna Politkovskaya më 2006, apo kur është helmuar për vdekje kritiku i Putinit, Alekandër Litvinenko, po ashtu më 2006-n, apo edhe kur është rrëzuar një aeroplan pasagjerësh i Malajzisë vitin e kaluar në lindje të Ukrainës, thotë Kasparov.
/Shekulli Online/
Shtoni një koment
3 Komente
Pa Emër
Politika asht loje e qelbur
Ne politike duhet te luash sipas interesave temedhe jeve ose perjashtohesh
Jo si tom dodoshi por si azem hajgarja
Ne te gjith bote politika asht mafie
Mafje qe kontrollon edhe barishtet e lulishtes jo ma gjanat e tjera
Por dihet gjithmone nga perandoria keta te vegjellit si puna e shteteve si shqiperia me shoke jane morra qe i heqin qafe sa here tju interesojne prandaj ne shqiptaret nuk kena kapacitet ta kuptojme politiken ne bajme pazare per ca xhepa bosh dhe asgje ma teper pasurohen ca kokrra dhe perseri ato para shkojne te perandori
liu
na e bet hero,me 3-4 ruse qe kam folur as u behej vone per 1 ishqeveritar milioner dhe aq patrior sa investonte ne bankat e zvicres,i martuar me 4 femij 55 vjec me te dashuren ukrainase 23 vjec qe po hetohet per lidhjet me agjenturen ukrainse apo merte ta dhena nje njeri qe kishte 3%popullaritetin,kur u vra mori direkt tel.obama merkel e holand perse u dogji per 1 demokrat te tille kur njihej per lidhjet e tij me usa per putinin nuk perbente ndonje problem politikisht pra skishte arsye lexoni cfare shkruan snouden ne int. per te ,sa banore ka moska e sa i vajten ne varim
Blaublut4
Ti me emrin ,??Pa Emer,??
si dhe tim e emrin Liu Fiu!
Ne shqiptaret e kuptojme shum mire riformimin e Planetit, regullin dhe rendin e ri Boteror NWO.
NWO po punon ne planin e saje pa u ndalur. Putini i sherben atyre, sepse ata e kann zgjedhur vete Putinin ose ja bejne politiken te tille Russise qe te ndodhet ne kete gjendje qe eshte sote.
Planet jane te gjata ne kete MATRIX Gjeostrategjike Boterore.
Planet e tjera gjeostrategjike per Shqiperine, nuk begenis tja u trgoj juve dikush, or ju tru sallate qe fshiheni pas internetit ,
Shqiptaret e paster Patriote, i dine mire planet e botes.Ne jemi te qete dhe largpames.Nuk kemi frike nga Russia e Putinit, sepse ja treguam njehere vendin rusve me 1961!
Por ju komentues sllavo-greko dhe shqiptare tradhtare dhe te shitur, nuk ja doni te miren ketij vendi.
Analfabete qe edhe gjuhen nuk dini ta shkruani korekt, keni hengur ter jeten fasule.
Jeni morracake te huaj qe keni xhelozi te madhe ndaj Shqiprise dhe shqiptarve, sepse po e shikoni qe ne jemi ne krahun e duhur.
Ne shqiptaret do ti realizojme te gjitha qellimet tona, pa Saliun,Nanon,Meten dhe spiunat e tjere. etj.
Rrofte Shqipria dhe Kombi Shqiptare!
Gazeta 'Shekulli' iu kërkon gjithë lexuesve të saj, që mundësisht të mos përdorin sharje, fyerje denigruese ndaj dinjitetit njerëzor nëpër komente. Në vend të tyre, faktet dhe argumentet tuaja logjike mund të jenë shumë më të fuqishme pa to. Me respekt dhe falemnderit për pjesëmarrjen tuaj, mjaft të vlefshme në punën tonë!
Ftojmë lexuesit, që nëse kanë opinione mbi shkrimet e botuara te 'Shekulli' apo mbi tema të tjera të lira, mund të na kontaktojnë në adresën: komente@shekulli.com.al
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn kbp_Latn als_Latn deu_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn